Vibwirosagi ni ndege wadogo wa jenasi mbalimbali katika familia Cisticolidae. Wanafanana na videnenda lakini mkia wao ni mrefu zaidi na wana rangi kali zaidi: nyekundu, kijani, kahawia na/au kijivu mgongoni na njano, nyekundu, marungi, hudhurungi na/au kijivu chini. Wanatokea Afrika kusini kwa Sahara katika misitu na mapori. Hula wadudu. Hulijenga tago lenye kuba ya manyasi, majani na/au vigoga katika kichaka, mmea au dege la watoto. Jike huyataga mayai 1-4. Bathmocercus cerviniventris, Kibwirosagi Tumbo-hudhurungi (Black-Headed Rufous Warbler) Bathmocercus rufus, Kibwirosagi Uso-mweusi (Black-Faced Rufous Warbler) Eminia lepida, Kibwirosagi Utosi-kijivu (Grey-capped Warbler) Euryptila subcinnamomea, Kibwirosagi Kidari-marungi (Kopje au Cinnamon-breasted Warbler) Hypergerus atriceps, Kibwirosagi Kichwa-cheusi (Oriole Warbler) Phyllolais pulchella, Kibwirosagi Tumbo-marungi (Buff-bellied Warbler) Poliolais lopezi, Kibwirosagi Mkia-mweupe (White-tailed Warbler) Scepomycter rubehoensis, Kibwirosagi wa Rubeho (Rubeho Warbler) Scepomycter winifredae, Kibwirosagi wa Uluguru (Winifred's au Mrs. Moreau's Warbler) Kibwirosagi utosi-kijivu Kibwirosagi kidari-marungi Kibwirosagi tumbo-marungi